Ca de obicei, atunci când în comunitatea ta nu se întâmplă nimic din ceea ce ar trebui să se întâmple, te uiți către alte orașe unde interesul față de contribuabili ține de normalitate, de ceea ce o administrație publică locală dovedește că poate face.
Spre exemplu, în Târgoviște se poate. Și nu îi auzi plângându-se de șicane politice, de ghinioane, de tot felul de motive penibile pentru care nu se accesează fonduri sau se ratează proiecte deja câștigate.
Nici la alții nu sunt toate perfecte, comunitățile locale au în continuare așteptări și unele nemulțumiri, dar dacă te uiți la nimicul din Ploiești, atunci înțelegi mai bine ce înseamnă dezinteresul unei administrații locale care a uitat de ce a fost votată.
Când spunem nimicul care definește Ploieștiul ar trebui să avem în vedere că e mai rău decât nimic, în sensul în care "ne-am trezit" cu străzi distruse de tentative de proiecte (vezi cazul Mircea cel Bătrân și celelalte străduțe din cartierul Pictor Rosenthal, vezi Bulevardul Independenței care conform proiectului trebuia finalizat în luna decembrie a anului trecut).
Despre starea marcajelor rutiere din Ploiești AICI
Vom vedea câteva "spoieli" și în Ploiești, că doar este an electoral, dar până atunci vă invităm să vedeți câteva imagini cu străzi recent asfaltate în Târgoviște și cu marcaje rutiere refăcute: